🌹"تو گیلکی ره گیلکی گب بزن"🌹
هَ خاکِ گیلان امی پِر و ماره     گیلکی هم امی پیله براره
برار مگر برارَ از بین بره؟      به عاقبت فکر بوکودی هی ذره؟
به روزی که گیلکی از بین بشه؟     جواب آینده یَ پس کی دِهه؟
زبان گیلکی می افتخاره     از امی تاریخ ایتا یادگاره
تاریخی که پُر از دلاوران بو     میرزا کوچک ایرانِ قهرمان بو
شیون اَمی شاعرِ شاعران بو     محمودِ نامجو پیله پهلوان بو
شوت زه ئی سیروس جه میانِ میدان     هَلهَلِ شادی شویی تا آسمان
زیست شناسی پِر، امی دوکتور بهزاد     اَشَنه روح همه دانه شادِ شاد
گیلان هَ امروزم ایسه پر غرور     چِره هَسَ باید بیشیم راهِ دور؟
سمیعی و رضا و اکبرزاده     نمونه کم نیه ، خیلی زیاده
صبح به اگر نام ببرم تک تکَ     اوشان که سربلند کونید گیلکَ
اوشان که گیلکانه افتخارید     مایه ی عزت امی دیارید
تو هم بیا با هم همه دست به دست     امی گیلانَ چکونیم بی شکست
بیا اَمی زبانَ حرمت بَنیم     کوچی زاکانَ گیلکی یاد بَدیم
حفظ بوکونیم اصالت و فرهنگَ     اَ نسلِ رو نَنیم اَ لکّه ننگَ
فردا زاکان نیگید امی پِر و مار     هیچی جه تاریخ نَنَیید یادگار